b"\n_START_ARTICLE_\nK\xc5\x8dch\xc5\x8d j\xc5\xabnisen\n_START_PARAGRAPH_\nK\xc5\x8dch\xc5\x8d j\xc5\xabnisen (\xe7\x9a\x87\xe6\x9c\x9d\xe5\x8d\x81\xe4\xba\x8c\xe9\x8a\xad), tamb\xc3\xa9 conegut com Honch\xc5\x8d j\xc5\xabnisen (\xe6\x9c\xac\xe6\x9c\x9d\xe5\x8d\x81\xe4\xba\x8c\xe9\x8a\xad)  o K\xc5\x8dch\xc5\x8d j\xc5\xabnimonsen (\xe7\x9a\x87\xe6\x9c\x9d\xe5\x8d\x81\xe4\xba\x8c\xe6\x96\x87\xe9\x8a\xad) \xc3\xa9s el nom gen\xc3\xa8ric de les dotze primeres emissions de monedes encunyades al Jap\xc3\xb3 entre els anys 708 i 963, durant els per\xc3\xadodes Nara i Heian, caracteritzades pel seu orifici quadrat al centre, inspirat en el model xin\xc3\xa8s._NEWLINE_Producte del fort intercanvi cultural i diplom\xc3\xa0tic de les missions japoneses a la Xina imperial durant el segle VII, els ambaixadors japonesos van introduir molts costums provinents de la dinastia Tang de la Xina, incloent-hi l'\xc3\xbas de la moneda. A Tang es feia servir com a moneda el Kai Yuan Tong Bao, encunyat per ordre de l'Emperador Gaozu de Tang el 621, i va servir de model per aplicar una versi\xc3\xb3 similar al Jap\xc3\xb3. \xc3\x89s aix\xc3\xad que el 708, per ordre de l'Emperadriu Genmei, s'encunya la primera s\xc3\xa8rie de monedes denominada amb el nom de Wad\xc5\x8dkaichin. Cada cert temps, es van crear noves emissions amb la finalitat de suplir la mancan\xc3\xa7a de monedes Wad\xc5\x8dkaichin, per\xc3\xb2 el 958 es va emetre l'\xc3\xbaltima s\xc3\xa8rie Kengentaih\xc5\x8d, quedant un lapse del voltant de 600 anys sense noves encunyacions i no va ser fins al 1608 que tota la s\xc3\xa8rie va ser reempla\xc3\xa7ada pel Keich\xc5\x8dts\xc5\xabho, durant el per\xc3\xadode Edo."